Ko je bil Alarik II. ubit v bitki s frankovskim kraljem Klodvikom I. pri pri Vouilléu leta 507, je njegovo kraljestvo razpadlo. Herwig Wolfram piše, da je bila ""bolj kot uničenje gotske vojske in izguba akvitanskih provinc in prestolnice Toulouse pomembna smrt kralja"". Alarik ni poskrbel za naslednika, čeprav je imel dva sinova: eden je bil polnoleten, vendar nezakonski, drugi, Amalarik, pa sin zakonite žene, a še vedno otrok. Amalaric je bil zaradi varnosti odpeljan v Španijo, v kateri je skupaj s Provanso preko svojega namestnika Teudisa odslej vladal Teoderik Veliki, Amalarikov stari oče po materini strani. Za kralja je bil izbran Alarikov starejši sin Gezalek, vendar je bila njegova vladavina katastrofalna. Ostrogotski kralj Teoderik je proti Gezaleku poslal vojsko pod poveljstvom svojega mečenosca Teudisa, navidezno v Amalrikovem imenu. Gezalec je pobegnil v Afriko, Ostrogoti pa so nato pregnali Franke in njihove zaveznike Burgunde ter povrnili posesti na jugu Novempopulanije, Rodez in verjetno celo Albi in Toulouse. Po Klodvikovi smrti leta 511 je Teoderik z njegovimi nasledniki sklenil mir in zagotovil vizigotsko oblast v najjužnejšem delu Galije, ki je trajala do konca obstoja kraljestva.